**Poziv na iskazivanje interesa za odabir Financijskih institucija u sklopu Programa pojedinačna jamstava za MSP-ove koji se financiraju iz ESIF-a EU**

Datum: 26. travnja 2019.

**1. Kontekst**

U sklopu Operativnog programa Konkurentnost i kohezija 2014.-2020. (nadalje: „**OPKK 2014.-2020.**”), Vlada RH i Europska unija („**EU**“) su odlučile dodijeliti financijska sredstva za **Program ESIF pojedinačna jamstava** za mikro, malo i srednje poduzetništvo (nadalje: „**Program**“), koji je usmjeren na konkretne i dobro utvrđene nedostatke na tržištu u cilju osiguranja boljeg pristupa financiranju ovoj skupini poduzetnika.

Program je odobrila Vlada RH na sjednici održanoj 6. srpnja 2016. odnosno Upravni odbor HAMAG-BICRO-a na sjednici održanoj 27. srpnja 2016. te je isti uključen kao Prilog I ovom Pozivu na iskazivanje interesa (nadalje: „**Poziv**“). Mikro, mali i srednji subjekti malog gospodarstva (nadalje: „MSP“) prema definiciji iz Preporuke Komisije 2003/361/EZ (OJ L124, 20.05.2003.) su „**Krajnji primatelji**“ ovog Programa. Važeća definicija MSP-ova sadržana je u Prilogu II ovog Poziva.

HAMAG-BICRO-u je Ministarstvo regionalnog razvoja i fondova EU, kao „**Upravljačko tijelo**“ za OPKK2014.-2020. povjerilo ulogu Financijskog posrednika koji upravlja Programom u korist prihvatljivih Krajnjih primatelja. Prihvatljivost Krajnjih primatelja je definirana temeljem Programa.

Temeljem Programa, HAMAG-BICRO će za odabrane Financijske institucije, na razini pojedinačnog zajma, odobravati jamstvo kojim se osigurava pokriće dijela kreditnog rizika. U sklopu Programa, Financijske će institucije stvoriti portfelj novih zajmova vlastitim sredstvima i rizik koji zadržavaju ni u kojem slučaju ne smije biti manji od 20 % iznosa glavnice kredita. Program zajednički financiraju Europska Unija i Vlada RH te će se provoditi u Hrvatskoj.

Pojedinačno jamstvo je financijski instrument u smislu Uredbe br. 966/2012 članka 2(p) („**Financijska uredba**“) te će se staviti na raspolaganje u sklopu operacije koja je dio Investicijskog prioriteta 3a Promicanje poduzetništva, posebno olakšavajući ekonomsko iskorištavanje novih ideja i poticanje stvaranja novih poduzeća, uključujući putem poslovnih inkubatora, Specifični cilj 3a1 Bolji pristup financiranju za male i srednje poduzetnike, definiran u OPKK 2014.-2020. kao i u kontekstu ex-ante procjene koja se traži sukladno članku 37. Uredbe (EU) br. 1303/2013. Financijska korist ESIF Pojedinačnog jamstva mora se prenijeti na Krajnje primatelje u obliku poboljšanih uvjeta financiranja, poput smanjene kamatne stope zajmova i/ili nižih zahtjeva za instrumentima osiguranja (kolateralom).

ESIF Pojedinačno jamstvo je u skladu sa svim primjenjivim EU i nacionalnim zakonima i propisima, posebno sljedećima:

* Uredba (EU, Euratom) br. 966/2012 (EU Financijska uredba) i njezine naknadne izmjene
* Uredba (EU) br. 1301/2013 (ERDF)
* Uredba (EU) br. 1303/2013 (CPR)
* Uredba (EU) br. 1407/2013 (*de minimis*)
* Uredba (EU) br 651/2014 (GBER)
* Delegirana Uredba Komisije (EU) br. 480/2014.

Ukupna financijska alokacija za ESIF pojedinačna jamstva iznosi 54 mil EUR što uz minimalni faktor multiplikacije koji iznosi 5 generira ukupno 270 mil EUR jamstava za poduzetničke kredite. Financijska alokacija za subvencije kamatne stope iznosi 13 mil EUR (na dan ovog poziva iskorištenost alokacije iznosi 85%). Taj će iznos biti na raspolaganja i Financijskim institucijama koje budu odabrane na ovom Pozivu. Ukupno će se odabrati **2 Financijske institucije** za sudjelovanje u provedbi ovog Programa sukladno rang listi prema ostvarenim bodovima u ovom Pozivu. Sve prijave za Program, koje se pošalju u HAMAG-BICRO, moraju se pripremiti sukladno Obrascu za iskaz interesa koji se nalazi u Prilogu III ovog Poziva. Prilog IV sadrži tablicu bodovanja za odabir Financijskih institucija koje će provoditi Program. Predložak sporazuma o suradnji koji će sklopiti HAMAG-BICRO i odabrane Financijske institucije temeljem Programa nalazi se u Prilogu V ovog Poziva.

Sukladno prethodno navedenom, osim ovog uvodnog dokumenta, Poziv sadrži sljedeće dokumente:

* Prilog I: Odredbe i uvjeti Programa,
* Prilog II: Definicija MSP-a,
* Prilog III: Obrazac za iskazivanje interesa, s dodacima (koji ispunjavaju Prijavitelji)
* Prilog IV: Tablica bodovanja,
* Prilog V: Predložak Sporazuma o suradnji

Ovaj Poziv je objavljen na internetskoj stranici HAMAG-BICRO-a 26.travnja.2019. godine.

**2. Prihvatljivost Financijskih institucija u sklopu ovog Poziva**

Ovaj Poziv je upućen i ograničen na Financijske institucije koje provode financiranje MSP-ova, te su propisno osnovane i imaju ovlaštenje za provođenje kreditnih aktivnosti u Republici Hrvatskoj.

Prihvatljive Financijske institucije moraju biti u skladu s relevantnim standardima i važećim propisima o sprečavanju pranja novca, borbe protiv terorizma i poreznih prijevara kojima iste podliježu te ne smiju sklapati niti održavati poslovne odnose sa subjektima koji su osnovani na područjima čije jurisdikcije ne surađuju s Europskom unijom u vezi primjene međunarodno dogovorenog poreznog standarda, ili čije porezne prakse se ne pridržavaju Preporuke Komisije od 6. prosinca 2012. u vezi mjera namijenjenih poticanju trećih zemalja na primjenu minimalnih standarda dobrog upravljanja u poreznim pitanjima (C(2012)8805).

U okviru ovog Poziva, primjenjivat će se **kriteriji za isključenje** određeni člankom 106. Financijske uredbe, uz izmjene temeljem Uredbe (EU, Euratom) br. 2015/1929 što znači da HAMAG-BICRO ne može odabrati prijavitelja - Financijsku instituciju koja se nalazi u jednoj od situacija opisanih u nastavku, ako HAMAG-BICRO utvrdi da ta situacija može utjecati na njihovu sposobnost za provedbu financijskog instrumenta:

1. ako je Financijska institucija u stečaju, u postupku u slučaju nesolventnosti ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako su mu poslovne aktivnosti suspendirane ili ako je u bilo kakvoj istovrsnoj situaciji koja proizlazi iz sličnog postupka predviđenog nacionalnim zakonima ili drugim propisima;
2. ako je konačnom presudom ili konačnom upravnom odlukom utvrđeno da Financijska institucija krši svoje obveze u vezi s plaćanjem poreza ili doprinosa za socijalno osiguranje u skladu s pravom zemlje u kojoj ima poslovni nastan, zemlje u kojoj se nalazi javni naručitelj ili zemlje u kojoj se izvršava ugovor
3. ako je konačnom presudom ili konačnom upravnom odlukom utvrđeno da je/su Financijska institucija i/ili osoba ovlaštena za zastupanje, donošenje odluka i kontrole nad istom, kriva za tešku povredu dužnosti zbog kršenja primjenjivih zakona ili drugih propisa ili etičkih normi profesije kojoj Financijska institucija pripada ili zbog protupravnog postupanja koje utječe na njegovu profesionalnu vjerodostojnost u slučaju da se takvim postupanjem pokazuje protuzakonita namjera ili gruba nepažnja, uključujući posebno bilo koje od sljedećih postupanja: i. prijevarno ili nesavjesno lažno predstavljanje podataka potrebnih za provjeru nepostojanja osnova za isključenje ili ispunjenja kriterija za odabir ili prilikom izvršenja ugovora; ii. dogovaranje s drugim gospodarskim subjektima radi narušavanja tržišnog natjecanja; iii. kršenje prava intelektualnog vlasništva; iv. pokušaj da se utječe na proces odlučivanja javnog naručitelja tijekom postupka nabave; v. pokušaj da se dobiju povjerljive informacije koje bi mu mogle omogućiti nepoštenu prednost u postupku nabave;
4. ako je konačnom presudom utvrđeno da je Financijska institucija kriva za bilo što od sljedećeg: i. prijevaru u smislu Članka 1. Konvencije o zaštiti financijskih interesa Europskih zajednica, sastavljene Aktom Vijeća od 26. srpnja 1995. (\*); ii. korupciju kako je definirana u Članku 3. Konvencije o borbi protiv korupcije koja uključuje dužnosnike Europskih zajednica ili dužnosnike država članica Europske unije, sastavljene Aktom Vijeća od 26. svibnja 1997. (\*\*), i Članku 2. stavku 1. Okvirne odluke Vijeća 2003/568/PUP (\*\*\*), kao i korupciju kako je definirana u pravu zemlje u kojoj se nalazi javni naručitelj, zemlje u kojoj gospodarski subjekt ima poslovni nastan ili zemlje u kojoj se izvršava ugovor; iii. sudjelovanje u zločinačkoj organizaciji, kako je definirano u Članku 2. Okvirne odluke Vijeća 2008/841/PUP (\*\*\*\*); iv. pranje novca ili financiranje terorizma, kako je definirano u Članku 1. Direktive 2005/60/EZ Europskog parlamenta i Vijeća (\*\*\*\*\*); v. kaznena djela terorizma ili kaznena djela povezana s terorističkim aktivnostima, kako su definirana u Članku 1. odnosno Članku 3. Okvirne odluke Vijeća 2002/475/PUP (\*\*\*\*\*\*), ili poticanje, pomaganje, potpora ili pokušaj počinjenja takvih kaznenih djela, kako je navedeno u Članku 4. te odluke; vi. dječji rad i druge oblike trgovanja ljudima, kako je definirano u Članku 2. Direktive 2011/36/EU Europskog parlamenta i Vijeća (\*\*\*\*\*\*\*)[[1]](#footnote-1);
5. navedeni su u središnjoj bazi podataka o isključenjima koju je uspostavila i koju vodi EK prema Uredbi Komisije (EZ, Euratom) br. 1302/2008 od 17. prosinca 2008. o središnjoj bazi podataka o isključenjima;
6. osnovani su na državnim područjima čije nadležnosti ne surađuju s EU u vezi s primjenom međunarodno dogovorenih poreznih standarda ili u svojoj poreznoj praksi ne poštuju načela Preporuke EK od 6. prosinca 2012. o mjerama kojima je cilj poticati treće zemlje na primjenu minimalnih standarda dobrog upravljanja u poreznim stvarima (C(2012)8805);
7. ako njihova poslovna aktivnost spada u bilo koji od tzv. ograničenih sektora definiranih Programom

Točke od (c) do (d) ne primjenjuju se ako ponuditelji mogu dokazati da su donesene odgovarajuće mjere protiv osoba ovlaštenih za zastupanje, odlučivanje ili kontrolu nad njima, na koje se primjenjuje odluka iz točaka (c) ili (d).

HAMAG-BICRO ne može odabrati ponuditelja za Financijsku instituciju osnovanu po propisima, ali koja posluje s entitetima iz država čije pravosuđe ne surađuje s EU s obzirom na primjenu međunarodno dogovorenih poreznih standarda Organizacije za ekonomsku suradnju i razvoj (OECD) i njenim forumom o transparentnosti i razmjeni podataka u porezne svrhe.

Prijavitelji moraju pristati na reviziju od strane revizorskih tijela države članice, Komisije i Europskog revizorskog suda.

**3. Jezik i mjerodavni zakoni**

Iskaz interesa u obrascu priloženom u Prilogu III ovog Poziva mora se pripremiti na hrvatskom jeziku. Uvjeti sporazuma o suradnji je na hrvatskom jeziku te su mjerodavni zakoni RH.

**4. Prijava i postupak odabira**

Kako bi ostvarili mogućnost sudjelovanja u provedbi ovog Programa, zainteresirane Financijske institucije („Prijavitelji“) moraju podnijeti zahtjev („Iskaz interesa“ prema predlošku iz Priloga III ovog Poziva) u HAMAG-BICRO do krajnjeg **roka za podnošenje prijava: 13.svibnja 2019. do 23:59:59.**

Iskaz interesa za ovaj Poziv dostavlja se preporučenom poštom ili osobno u zatvorenoj kuverti, te sadrži **izvornike** popunjenog **obrasca za Iskaza interesa** zajedno s **dodacima** **(Izjava 1, Izjava 2, Izjava 3)**, u papirnatom obliku i na elektroničkom mediju za pohranu (npr. CD/DVD/USB). Iskaz interesa s nazivom podnositelja prijave se šalje se na sljedeću adresu:

*HAMAG-BICRO*

 „Iskaz interesa za sudjelovanje u provedbi Programa pojedinačnih jamstava“

*Ksaver 208*

*10000 Zagreb*

**Ishod vrednovanja/odabira će se pisanim putem priopćiti Prijaviteljima najkasnije do 20. svibnja 2019. a isti će biti i objavljen na internetskoj stranici HAMAG-BICRO-a.**

Sukladno Prilogu III ovog Poziva, Iskazi interesa moraju sadržavati identifikaciju Prijavitelja i tražene informacije („Zahtjevi za informacije“), zajedno s popratnim dokumentima.

**Zajedničke prijave nisu dopuštene.**

**5. Postupak odabira**

Financijske institucije će se odabrati putem objektivnog postupka odabira vodeći računa o općim načelima transparentnosti, jednakog tretmana i nediskriminacije, u skladu s ESIF pravilima te najboljim poslovnim i tržišnim praksama.

Nakon zaprimanja Iskaza interesa, HAMAG-BICRO će Prijavitelje odabrati putem procesa odabira prikazanog u sljedećim točkama ovog Poziva. Postupak odabira obuhvaća:

* provjeru usklađenosti Iskaza interesa s formalnim kriterijima,
* ocjenu Iskaza interesa na temelju kriterija za ocjenjivanje,
* rangiranje ponuda odnosno Iskaza interesa

Postupak odabira Financijskih institucija za suradnju u provedbi Programa završava sklapanjem sporazuma.

**5.1. Formalna ocjena**

HAMAG-BICRO će ocijeniti je li Iskaz interesa za Program podnesen i pripremljen u skladu s odredbama ovog Poziva te jesu li dostavljene tražene izjave koje uključuju potrebne informacije u traženom obliku, uključujući sljedeće:

* Izjava o nepostojanju situacije za isključivanje,
* Izjava o ovlaštenju za provođenje relevantne provedbene zadaće na razini EU i nacionalnog zakona i politika
* Izjava o pristanku na reviziju od strane državnog ureda za reviziju, Europske komisije, Europskog revizorskog suda i HAMAG-BICRO-a.

**5.2. Procjena kvalitete**

Nakon formalne provjere zaprimljenih Iskaza interesa od Prijavitelja, HAMAG-BICRO će odabrati Financijske institucije prema sljedećim kriterijima ocjenjivanja:

|  |  |
| --- | --- |
| **Kriteriji ocjenjivanja** | **Ponderiranje (%)** |
| 1. **Opći provedbeni kapaciteti i geografski doseg**
 | **50** |
| * 1. Kapaciteti za identificiranje krajnjih primatelja
 | 16 |
| * 1. Kapaciteti za ocjenjivanje krajnjih primatelja
 | 20 |
| * 1. Geografski doseg
 | 14 |
| 1. **Politika određivanja cijena**
 | **50** |
| * 1. Prosječne nominalne kamatne stope
 | 12 |
| * 1. Umanjenje kamatne stope u odnosu na stopu jamstva
 | 38 |
| **Ukupni rezultat** | **100** |

Tablica bodovanja prikazana je u Prilogu IV.

PRILOZI

**PRILOG I**

**ODREDBE I UVJETI PROGRAMA**

 (Prilog II postoji na hrvatskom: http://eur-lex.europa.eu/legal-content/EN/TXT/?uri=uriserv%3AOJ.L\_.2014.187.01.0001.01.ENG)

**PRILOG II**

**DEFINICIJA MSP-A**

Članak 1.

**Poduzetnik**

Poduzetnik je subjekt koji sudjeluje u gospodarskoj djelatnosti bez obzira na njegov pravni oblik. To posebice uključuje samostalno zaposlene osobe i obiteljska poslovanja koja se bave obrtom ili drugim djelatnostima, kao i partnerstva ili udruženja koja redovito obavljaju gospodarske djelatnosti.

*Članak 2.*

**Broj zaposlenika i financijske gornje granice koje određuju kategoriju poduzetnika**

Kategorija mikro, malih i srednjih poduzetnika (MSP) sastoji se od poduzetnika koja imaju manje od 250 zaposlenika te ostvaruju godišnji promet do 50 milijuna eura i/ili čiji ukupni iznos godišnje bilance ne prelazi 43 milijuna eura.

U okviru kategorije MSP-a mali poduzetnik se definira kao poduzetnik s manje od 50 zaposlenika čiji godišnji promet i/ili ukupni iznos godišnje bilance ne prelazi 10 milijuna eura.

U okviru kategorije MSP-a, mikro poduzetnik se definira kao poduzetnik s manje od 10 zaposlenika čiji godišnji promet i/ili ukupni iznos godišnje bilance ne prelazi 2 milijuna eura.

*Članak 3.*

**Vrste poduzetnika koje se uzimaju u obzir prilikom izračuna broja zaposlenika i financijskih iznosa**

„Samostalni poduzetnik“ je svaki poduzetnik koji nije klasificiran kao partnerski poduzetnik u smislu stavka 2. ili kao povezani poduzetnik u smislu stavka 3.

„Partnerski poduzetnici“ su svi poduzetnici koji nisu klasificirani kao povezana društva u smislu stavka 3. i između kojih postoji sljedeći odnos: jedan poduzetnik (društvo na višoj razini proizvodnje) drži, samostalno ili zajedno s jednim ili više povezanih poduzetnika u smislu stavka 3., 25% ili više kapitala ili glasačkog prava u drugom poduzetniku (društvu na višoj razini proizvodnje).

Međutim, poduzetnik se može definirati kao samostalan, pa stoga i da je bez poduzetnika partnera, čak i ako dolje navedeni ulagači dostignu ili premaše ovaj prag od 25%, pod uvjetom da spomenuti ulagači nisu pojedinačno ili zajednički povezani, u smislu stavka 3., s poduzetnikom u pitanju:

javna investicijska društva, društva s rizičnim kapitalom, pojedinci ili skupine pojedinaca s redovnom djelatnošću ulaganja rizič­nog kapitala koji ulažu vlasnički kapital u poslove bez burzovne kvotacije („poslovni anđeli“), pod uvjetom da su ukupna ulaganja navedenih poslovnih anđela u istome poduzetniku manja od 1.250.000 eura;

sveučilišta ili neprofitni istraživački centri;

institucionalni ulagači, uključujući regionalne razvojne fondove;

samostalna lokalna tijela s godišnjim proračunom manjim od 10 milijuna eura i s manje od 5.000 stanovnika.

„Povezani poduzetnici“ su poduzetnici između kojih postoje neki od sljedećih odnosa:

jedan poduzetnik ima većinu glasačkih prava dioničara i članova u drugome poduzetniku;

jedan poduzetnik ima pravo imenovati ili smijeniti većinu članova uprave ili nadzornog odbora drugog poduzetnika;

jedan poduzetnik ima pravo vršiti dominantni utjecaj nad drugim poduzetnikom u skladu s ugovorom sklopljenim s tim poduzetnikom ili u skladu s odredbom iz statuta poduzetnika;

jedan poduzetnik, koji je dioničar ili član drugog poduzetnika, temeljem sporazuma s ostalim dioničarima ili članovima tog poduzetnika, samostalno kontrolira većinu glasačkih prava dioničara ili članova u tome poduzetniku.

Pretpostavlja se da dominantni utjecaj ne postoji ukoliko ulagači iz druge točke stavka 2. nisu izravno ili neizravno uključeni u upravljanje dotičnim poduzetnikom, ne dovodeći u pitanje njihova prava kao vlasnika udjela.

Poduzetnici između kojih postoji neki od odnosa opisanih u prvoj točki preko jednog ili više drugih poduzetnika ili koji imaju ulagače spomenute u stavku 2. također se smatraju povezanim poduzetnicima.

Poduzetnici između kojih postoji neki od ovih odnosa preko jedne fizičke osobe ili skupine fizičkih osoba koje posluju zajednički, također se smatraju povezanim poduzetnicima pod uvjetom da svoju djelatnost ili dio svoje djelatnosti obavljaju na mjerodavnom tržištu ili na susjednim tržištima.

„Susjednim tržištem“ smatra se tržište određenog proizvoda ili usluge koje se nalazi na višoj ili nižoj razini proizvodnje u odnosu na relevantno tržište.

Osim slučajeva iz stavka 2. druge točke, poduzetnik se ne može smatrati MSP-om ako jedno ili više javnih tijela zajednički ili pojedinačno, izravno ili neizravno, kontrolira 25% ili više udjela u kapitalu ili prava glasa.

Poduzetnici mogu davati izjave o svome statusu samostalnih, partnerskih ili povezanih društava, uključujući sve podatke koji se odnose na gornje granice iz članka 2. Izjava se može dati čak i ako raspodjela kapitala ne omogućava točno određivanje njegova držatelja, pri čemu poduzetnik može u dobroj vjeri izjaviti kako legitimno pretpostavlja da se 25 % ili više njegova udjela ne nalazi u vlasništvu jednog poduzetnika ili u zajedničkom vlasništvu povezanih poduzetnika. Spomenuta izjava ne dovodi u pitanje provjere i ispitivanja predviđena nacionalnim propisima ili propisima Zajednice.

*Članak 4.*

**Podaci koji se koriste za izračun broja zaposlenika, financijskih iznosa i referentno razdoblje**

1. Podaci koji se koriste za izračun broja zaposlenika i financijskih iznosa odnose se na zadnje odobreno računovodstveno razdoblje i izračunavaju se na godišnjoj osnovi. Uzimaju se u obzir počevši od datuma zaključivanja financijskih izvješća. Iznos prometa se izračunava bez poreza na dodanu vrijednost (PDV) i ostalog neizravnog oporezivanja.
2. Ako na datum zaključivanja financijskih izvješća poduzetnik otkrije da je na godišnjoj osnovi premašio ili pao ispod broja zaposlenika ili financijskih gornjih granica iz članka 2., to neće rezultirati gubitkom ili stjecanjem statusa srednjeg, malog ili mikro poduzetnika osim ako se spomenute gornje granice ne premaše tijekom dva uzastopna računovodstvena razdoblja.
3. Što se tiče novoosnovanih poduzetnika čija financijska izvješća još nisu odobrena, podaci u pitanju se izvode iz procjene u dobroj vjeri tijekom financijske godine.

Članak 5.

**Izračun broja zaposlenika**

Broj zaposlenika odgovara broju godišnjih radnih jedinica (GRJ), tj. broju osoba koje su tijekom cijele referentne godine radile puno radno vrijeme u dotičnom poduzetniku ili u njegovo ime. Rad osoba koje nisu radile cijele godine, koje su radile na pola radnog vremena, bez obzira na trajanje, kao i rad sezonskih radnika, izračunava se kao dijelovi GRJ-a. Osoblje se sastoji od:

* 1. zaposlenika;
	2. osoba koje rade za podređenog poduzetnika i koje se prema nacionalnom zakonodavstvu smatraju zaposlenicima;
	3. vlasnici-upravitelji;
	4. partneri koji se bave redovnom djelatnošću u okviru poduzetnika i koji uživaju financijske povlastice od poduzetnika.

Stažisti ili studenti na stručnoj obuci koji imaju ugovor o stažiranju ili stručnoj obuci ne smatraju se osobljem. Ne ubraja se duljina porodiljnog ili roditeljskog dopusta.

*Članak 6.*

**Utvrđivanje podataka o poduzetniku**

1. U slučaju samostalnog poduzetnika, podaci se, uključujući broj osoblja, određuju isključivo na temelju financijskih izvješća tog poduzetnika.

* + 1. Podaci, uključujući broj osoblja, o poduzetniku koji ima partnerske poduzetnike ili povezane poduzetnike određuju se na temelju financijskih izvješća i ostalih podataka poduzetnika ili, ukoliko postoje, na temelju konsolidiranih financijskih izvješća poduzetnika ili konsolidiranih financijskih izvješća u kojima je spomenuti poduzetnik uključen kroz konsolidaciju.

Podacima iz prvog podstavka dodaju se podaci o svim poduzetnicima koji su partneri poduzetnika i koji se nalaze na neposredno višoj ili nižoj razini proizvodnje. Pribrajanje je razmjerno postotku udjela u kapitalu ili glasačkim pravima (koji je veći). U slučaju društva s uzajamnim udjelima, koristi se veći postotak.

Podacima iz prvog i drugog podstavka dodaje se 100% podataka o svim poduzetnicima koji su izravno ili neizravno povezani s dotičnim poduzetnikom, ukoliko podaci već nisu uključeni kroz konsolidaciju financijskih izvješća.

* + 1. Radi provedbe stavka 2., podaci o poduzetnicima koji su partnerski poduzetnici dotičnog poduzetnika, izvode se iz njihovih financijskih izvješća i ostalih podataka, po mogućnosti konsolidiranih. Njima se dodaje 100% podataka o poduzetnicima koji su povezani s ovim partnerskim poduzetnikom, osim ako njihovi podaci iz financijskih izvješća već nisu uključeni kroz konsolidaciju.

Za provedbu istog stavka 2., podaci o poduzetnicima koja su povezani s dotičnim poduzetnikom izvode se iz njihovih financijskih izvješća i ostalih podataka, po mogućnosti konsolidiranih. Njima se pro rata dodaju podaci o svim mogućim partnerskim poduzetnicima ovog povezanog poduzetnika, smještenima na neposredno višoj ili nižoj razini proizvodnje, osim ako nisu već uključeni kroz konsolidaciju financijskih izvješća u postotku koji je, u najmanjoj mjeri, razmjeran s postotkom određenim u drugoj točki stavka 2.

* + 1. Ako u konsolidiranim financijskim izvješćima nema podataka o osoblju danog poduzetnika, broj osoblja se izračunava razmjernim pribrajanjem podataka od partnerskih poduzetnika i pribrajanjem podataka od poduzetnika koja su povezani s dotičnim poduzetnikom.

**Prilog III**

**OBRAZAC ZA ISKAZ INTERESA**

**(ispunjavaju Prijavitelji)**

**Prilog III, Dodatak 1**

Izjava o nepostojanju situacije za isključivanje,

**Prilog III, Dodatak 2**

Izjava o ovlaštenju za provođenje relevantne provedbene zadaće na razini EU i nacionalnog zakona i politika

**Prilog III, Dodatak 3**

Izjava o pristanku na reviziju od strane državnog ureda za reviziju, Europske komisije, Europskog revizorskog suda te HAMAG-BICRO-a.

**Prilog IV**

**SUSTAV BODOVANJA**

|  |
| --- |
| **Kriterij 1: Opći provedbeni kapaciteti i geografski doseg** |
| **Kriteriji** | **Pod-kriteriji**  | **Maks. bodovi** |
| * 1. Kapaciteti za identificiranje krajnjih primatelja
 | Godišnji broj jamstvenih zahtjeva koje je banka podnijela HAMAG-BICRO-u.  | 4 |
| % udjel kredita odobrenih nefinancijskim trgovačkim društvima (F11) u ukupnim kreditima. | 4 |
| % udjel kredita odobrenih nefinancijskim trgovačkim društvima (F11) u statusu mikro, malih i srednjih poduzetnika[[2]](#footnote-2) u ukupnim kreditima odobrenim nefinancijskim trgovačkim društvima (F11). | 4 |
| % udjel kredita odobrenih nefinancijskim trgovačkim društvima (F11) početnicima (do 5 g. fin. izvj. u Registru Fine) u ukupnim kreditima odobrenim nefinancijskim trgovačkim društvima (F11). | 4 |
| * 1. Kapaciteti za ocjenjivanje krajnjih primatelja
 | % udjel nenaplativih kredita (krediti u rizičnim skupinama B i C) u ukupnim kreditima odobrenim nefinancijskim trgovačkim društvima (F11). | 5 |
| % udjel nenaplativih kredita (krediti u rizičnim skupinama B i C) u ukupnim kreditima odobrenim nefinancijskim trgovačkim društvima (F11) u statusu mikro, malih i srednjih poduzetnika.  | 5 |
| % udjel nenaplativih kredita (krediti u rizičnim skupinama B i C) u ukupnim kreditima odobrenim nefinancijskim trgovačkim društvima Početnicima (do 5 g. fin. izvj. u Registru Fine). | 5 |
| % udjel nenaplativih kredita (krediti u rizičnim skupinama B i C) odobrenim uz jamstvo HAMAG-BICRO-a. | 5 |
| * 1. Geografski doseg
 | % udjel županija u kojima banka ima minimalnu jednu poslovnicu u ukupnom broju županija na 31.12.2018. godine. (zajedno grad Zagreb + Zagrebačka županija). | 14 |
| **Ukupno**  | **50** |

|  |
| --- |
| **Kriterij 2: Politika određivanja cijena** |
| **Kriteriji**  | **Maks. bodovi** |
| 2.1.Prosječna nominalna kamatna stopa na prihodujuće kredite na kraju 2018. godine | 12 |
| 2.2.Linearno umanjenje kamatne stope od strane financijske institucije u odnosu na stopu jamstva | 38 |
| **Ukupno** | **50** |

**Prilog V**

**PREDLOŽAK SPORAZUMA O SURADNJI**

1. \*) SL C 316, 27.11.1995., str. 48. (\*\*) SL C 195, 25.6.1997., str. 1. (\*\*\*) Okvirna odluka Vijeća 2003/568/PUP od 22. srpnja 2003. o borbi protiv korupcije u privatnom sektoru (SL L 192, 31.7.2003., str. 54.). (\*\*\*\*) Okvirna odluka Vijeća 2008/841/PUP od 24. listopada 2008. o borbi protiv organiziranog kriminala (SL L 300, 11.11.2008., str. 42.). (\*\*\*\*\*) Direktiva 2005/60/EZ Europskog parlamenta i Vijeća od 26. listopada 2005. o spreĀavanju korištenja financijskog sustava u svrhu pranja novca i financiranja terorizma (SL L 309, 25.11.2005., str. 15.). (\*\*\*\*\*\*) Okvirna odluka Vijeća 2002/475/PUP od 13. lipnja 2002. o suzbijanju terorizma (SL L 164, 22.6.2002., str. 3.). (\*\*\*\*\*\*\*) Direktiva 2011/36/EU Europskog parlamenta i Vijeća od 5. travnja 2011. o spreĀavanju i suzbijanju trgovanja ljudima i zaštiti njegovih žrtava te o zamjeni Okvirne odluke Vijeća 2002/629/PUP (SL L 101, 15.4.2011., str. 1.). (\*\*\*\*\*\*\*\*) Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995., str. 1.).”; [↑](#footnote-ref-1)
2. Razvrstavanje poduzetnika na mikro, male, srednje i velike na temelju Zakona o računovodstvu (NN broj 78/15, 134/15; 116/2018) [↑](#footnote-ref-2)